**Rámcová dohoda na zabezpečenie služieb architekta a projektanta**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len ako „**ObZ**“), podľa § 91 zák. č. 185/2015 Z. z. Autorský zákon v znení neskorších predpisov (ďalej len ako „**AZ**“) a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZoVO**“)

(ďalej len ako „**Dohoda**“ v príslušnom gramatickom tvare)

medzi zmluvnými stranami:

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, štatutárny zástupca: Ing. Matúš Vallo, primátor, zastúpené Ing. Tatiana Kratochvílová 1. námestníčka primátora na základe rozhodnutia č. 35/2015 primátora hlavného mesta Slovenskej republiky Bratislavy o podpisovaní písomnosti a právnych dokumentov v znení neskorších predpisov, IČO:00 603 481, DIČ: 2020372596, bankové spojenie: Československá obchodná banka, a. s., IBAN: SK37 7500 0000 0000 2582 9413, BIC (SWIFT): CEKOSKBX, kontakty: ............., telefón:............, e-mail:...................

(ďalej len ako „**Objednávateľ**” v príslušnom gramatickom tvare)

a

.........**,** so sídlom ........., zastúpené ......., IČO:......, DIČ: ....., bankové spojenie: ....., číslo účtu: ....., IBAN: ....., SWIFT: ....., zapísaný v Obchodnom registri vedenom Okresným súdom Bratislava I.., Oddiel: Sro, vložka č. 87445/B, kontakty: ............., telefón:............, e-mail:...................

(ďalej len ako „**Zhotoviteľ**” v príslušnom gramatickom tvare )

(Objednávateľ a Zhotoviteľ spoločne ďalej len ako „**Zmluvné strany**” v príslušnom gramatickom tvare)

**Preambula**

Dohodasa uzatvára ako výsledok použitia postupu zadávania zákazky podľa § 66 ZoVO na predmet zákazky „**Zabezpečenie služieb architekta a projektanta pre zadania rôzneho rozsahu v rámci revitalizácie verejných priestranstiev na území hlavného mesta SR Bratislavy – Časť č. 1 – Verejná zeleň**“.

Oznámenie o vyhlásení verejného obstarávania bolo zverejnené vo Vestníku verejného obstarávania č. ....... dňa ...... pod značkou ........ a v Úradnom vestníku Európskej únie č. ............... dňa ................ pod značkou ...................

Zmluvné strany berú na vedomie, že Objednávateľ nesmie, podľa ust. § 11 ods. 1 ZoVO, uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Zhotoviteľ prehlasuje, že je a počas celého trvania Dohody ostane zapísaný v registri partnerov verejného sektora v zmysle § 11 ZoVO.

Zhotoviteľ sa zaväzuje zabezpečiť, aby každý jeho subdodávateľ prípadne iná osoba, ktorou Zhotoviteľ ako uchádzač preukazoval splnenie podmienky účasti vo verejnom obstarávaní podľa § 34 ods. 3 ZoVO a podieľa sa na plnení Dohody, bol počas celého trvania Dohody zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

# **Článok I**

# **Účel a predmet Dohody**

1. Účelom Dohody je úprava vybraných vzájomných práv a povinností Zmluvných strán, ktoré sa budú aplikovať pri zadávaní objednávok na poskytovanie služieb architekta a projektantav rozsahu, a za podmienok dohodnutých v tejto Dohode.
2. Predmetom Dohody je záväzok Zhotoviteľa zabezpečiť pre Objednávateľa služby architekta a projektanta pri vypracovaní jednotlivých zadaní a zabezpečenie príslušnej projektovej dokumentácie s cieľom revitalizovať verejné priestranstvá ako sú parky, strešné záhrady, areály obytných súborov, vnútrobloky, námestia, pešie zóny, plochy občianskej vybavenosti, aleje a stromoradia a pod. na území Objednávateľa formou vypracovania objednaných zadaní vo vlastnom mene a na vlastnú zodpovednosť, v rozsahu a za podmienok dohodnutých v tejto Dohode (ďalej len „**Predmet dohody**“ v príslušnom gramatickom tvare) a záväzok Objednávateľa prevziať včas a riadne poskytnuté plnenia podľa tejto Dohody a zaplatiť Zhotoviteľovi cenu podľa článku III. tejto Dohody.
3. Predmet dohody zahŕňa diela, ktoré budú pozostávať z vypracovania rôznych stupňov projektovej dokumentácie, štúdií a iných architektonických a krajinárskych riešení, podľa zadaní Objednávateľa. Činnosť Zhotoviteľa podľa tejto Dohody zahŕňa aj tvorbu výkazu výmer, rozpočtu, inžiniering, služby profesistov, tvorbu vizualizácií, odborný autorský dohľad (ďalej „**OAD**“) pri realizácii stavieb a zabezpečenie všetkých úradných povolení nevyhnutných pre realizáciu a užívanie stavby vrátane úhrady správnych poplatkov, a to v rozsahu vymedzenom v **Prílohe č. 1** „**Opis predmetu zákazky**“ a v **Prílohe č. 2 „Cenová ponuka**“ Dohody (ďalej každý predmet Dohody len ako „**Dielo**“).
4. Zhotoviteľ vyhlasuje, že spĺňa nasledujúce požiadavky a je si vedomý, že je povinný ich spĺňať po celú dobu trvania právneho vzťahu založeného touto Dohodou:
	1. disponuje všetkými potrebnými oprávneniami a kvalifikáciou, aby mohol poskytovať služby podľa tejto Dohody;
	2. má k dispozícii tím spolupracovníkov (resp. subdodávateľov, iné osoby) špecifických projektových častí s oprávnením a odbornou spôsobilosťou v príslušnom odbore, a to najmä architekt krajinný architekt, stavebný inžinier, arborista, geodet, statik, závlahár, elektrotechnik (verejné osvetlenie), ktoré zaručujú, že zhotovené dielo bude spĺňať všetky náležitosti potrebné pre jeho úradné schválenie (napr. v prípade projektovej dokumentácie pre územné, stavebné, resp. iné konanie), vydanie revízií, ako aj ďalšie náležitosti potrebné pre schválenie, realizovanie a uvedenie dohotovenej stavby do prevádzky, pred začatím prác na Diele Objednávateľovi predloží informácie o zložení tohto tímu a tento tím spolupracovníkov nesmie meniť bez predchádzajúceho súhlasu Objednávateľa.

Na subdodávateľov sa vzťahujú požiadavky v odrážkach (a) a (b) tohto bodu.

1. Zákazku na Dielo bude Objednávateľ zadávať podľa potreby v rámci podmienok určených v tejto Dohode formou objednávky.

# **Článok II**

# **Miesto, termín a spôsob plnenia Predmetu dohody**

1. Miesto plnenia Predmetu dohody je bližšie určené v Prílohe č. 1 a bude upresnené v objednávke Diela. Zhotoviteľ prehlasuje, že je mu známy charakter verejných priestranstiev Objednávateľa, ktoré sú Predmetom dohody, ich predpokladaná rozloha (cca 7.000 m2), a tiež sú mu známe všetky technické, kvalitatívne, legislatívne a iné podmienky nevyhnutné na vykonanie Diela.
2. Miestom poskytnutia Služby je sídlo Objednávateľa.
3. Službu si Objednávateľ objedná u Zhotoviteľa podľa potreby písomnou objednávkou na základe a za podmienok dohodnutých v Dohode (ďalej len ako „**Objednávka**“ v príslušnom gramatickom tvare). Objednávka bude potvrdená podpismi zodpovedných zástupcov oboch Zmluvných strán.
4. Objednávka musí obsahovať najmä:
5. identifikačné údaje Zmluvných strán;
6. číslo Objednávky;
7. odkaz na Dohodu;
8. predmet Objednávky;
9. špecifikáciu miesta plnenia;
10. požiadavku na ochranu, revitalizáciu a ošetrenie existujúcej zelene a drevín a zachovanie vegetačných prvkov, ak sa na mieste plnenia nachádzajú;
11. presnú špecifikácia formy, formátu, obsahu dodania Diela;
12. termín dodania Diela;
13. dátum vystavenia Objednávky;
14. predpokladanú cenu za Dielo v súlade s Prílohou č. 2 „Cenová ponuka“, ktorá bude vypočítaná pomocou kalkulačky Českej komory architektov (dostupná na: <https://www.cka.cz/cs/pro-architekty/kalkulacky/pozemni-a-krajinarske-stavby>) s prihliadnutím k špecifikám objednaného Diela vychádzajúc z veľkosti, druhu a zložitosti zadania ako súčin hodinovej sadzby Zhotoviteľa a objemu hodín stanoveného Objednávateľom na vypracovanie objednaného Diela;
15. podpisy zodpovedných zástupcov oboch Zmluvných strán.
16. Zhotoviteľ je povinný, na základe výzvy zaslanej elektronickou formou na adresu uvedenú v článku II ods. 8 tejto Dohody, Objednávku elektronicky potvrdiť, najneskôr nasledujúci pracovný deň.
17. Zhotoviteľ sa zaväzuje dodať Dielo v termíne, v mieste plnenia a v rozsahu špecifikovanom v tejto Dohode a v Objednávke Objednávateľa.
18. Objednávateľ si vyhradzuje právo upraviť a zmeniť rozsah, charakter objednaných Diel a formy ich dodania podľa jeho potrieb, a to najmä v prípade vzniku mimoriadnych udalostí.
19. Objednávky bude Objednávateľ doručovať elektronickou formou na adresu Zhotoviteľa \_\_\_\_\_\_\_.
20. Zmluvné strany sa dohodli, že skladbu dokumentácie obligatórne tvorí:
21. Sprievodná správa;
22. Súhrnná technická správa;
23. Koordinačná situácia;
24. Dokumentácia stavby;
25. Výkaz výmer;
26. Projektový rozpočet pre každý objekt samostatne.
27. Zmluvné strany sa dohodli, na doluuvedenej objektovej skladby odovzdávanej dokumentácie stavby:

 **Stupeň dokumentácie:** Krajinno - architektonická štúdia

**Obsah požadovanej dokumentácie:**

1. Situácia existujúci stav M 1:500, 1:250 a pod. podľa veľkosti riešeného územia, tak aby bola zabezpečená čitateľnosť výkresov, vrátane geodetického zamerania;
2. Situácia analýza územia, M 1:500, 1:250 a pod. podľa veľkosti riešeného územia, tak aby bola zabezpečená čitateľnosť výkresov;
3. Situácia návrh M 1:500, 1:250 a pod. podľa veľkosti riešeného územia, tak aby bola zabezpečená čitateľnosť výkresov;
4. Inžinierske siete M 1:500, 1:250 a pod. podľa veľkosti riešeného územia, tak aby bola zabezpečená čitateľnosť výkresov;
5. Situácie Ostatných stavebných objektov podľa navrhovanej objektovej skladby (spevnené plochy, mobiliár, vodozádržné opatrenia, umelecké objekty, M 1:500, 1:250 a pod.) podľa veľkosti riešeného územia, tak aby bola zabezpečená čitateľnosť výkresov;
6. Detaily a rezy napr. M 1:200, M 1:100, M 1:50 - podľa charakteru a zabezpečenia čitateľnosti výkresov;
7. 1 farebná exteriérová vizualizácia veľkosti A3, so znázornením navrhovaných prvkov;
8. Inventarizácia drevín vypracovaná odborne spôsobilou osobou v zmysle zákona č. 543/2002 Z. z. o ochrane prírody a krajiny v znení neskorších predpisov (ďalej len „**zákon o ochrane prírody a krajiny**“) a súvisiacich právnych predpisov;
9. Sprievodná správa - obsahujúca aj štruktúrované odhadované výšky nákladov a základné materiálové riešenie návrhu a popis návrhu, samostatne pre každý stavebný objekt.

 **Stupeň dokumentácie: Jednostupňový projekt – projekt pre zlúčené územné konanie a stavebné konanie uskutočnenie stavby**

**Obsah požadovanej dokumentácie:**

1. SO.01 Sadové úpravy (súčasný stav, výruby, inventarizácia a návrh ošetrenia drevín, plán výsadby, vytyčovací plán , detail záhonov);
2. SO.02 Spevnené plochy (súčasný stav, návrh, rezy, detaily, kladačský plán, popis technológia založenia a pod.);
3. SO.03 Mobiliár (situácia, rezy, pohľady, spodné stavby, popis materiálového prevedenia a farebnosti);
4. SO.04 Elektroinštalácia a osvetlenie (situácia, rezy, pohľady, spodné stavby, popis technického riešenia a materiálového prevedenia a farebnosti);
5. SO.05 Zdravotechnika – závlaha (situácia, popis technického riešenia a materiálového prevedenia);
6. SO.06 Vodozádržné prvky - zasakovacie pásy (súčasný stav, návrh, rezy, detaily, popis technológia založenia a pod.);
7. SO.07 Výkres ochrany drevín počas výstavby a zriadenia staveniska (situácia, detailné riešenie ochrany v zmysle prejazd stavebných mechanizmov, uloženie materiálov, zariadenia staveniska, ochrana koreňových zón stromov a kmeňov), rezy, detaily;
8. SO.08 Výkres organizácie dopravy a staveniska;
9. Sprievodná správa, Súhrnná technická správa, Architektúra a stavebná časť, Zdravotechnika - závlaha, Elektroinštalácia silnoprúd, Sadové úpravy, Výkaz výmer, Projektantský rozpočet.
10. Zmluvné strany sa dohodli na nasledujúcej špecifikácii formy dodania Diela:

 **Digitálny výstup:**

1. Zaslanie na email uvedený v záhlaví zmluvy vo formáte PDF, editovateľný súbor (dwg, word, excel, dxf, jpg.);
2. Nahratý na USB kľúč vo formáte PDF, editovateľný súbor (dwg, word, excel, dxf, jpg.) a odovzdaný Objednávateľovi.

 **Tlačený výstup** vo formáte špecifikovanom v Objednávke.

1. Projektová dokumentácia musí byť vypracovaná v súlade so všeobecne záväznými právnymi predpismi platnými v SR a EÚ (najmä Stavebným zákonom a súvisiacimi vyhláškami v platnom znení, zákonom o ochrane prírody a krajiny a súvisiacimi predpismi), platnými technickými normami (STN, EN), Všeobecne záväzným nariadením hlavného mesta SR Bratislavy č. 5/2018 o starostlivosti o verejnú zeleň a ochrane drevín, ktoré sú súčasťou verejnej zelene na území hlavného mesta Slovenskej republiky Bratislavy a so zohľadnením požiadaviek Objednávateľa. Projektovú dokumentáciu musí vypracovať oprávnená osoba s príslušnou odbornou spôsobilosťou podľa zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov.
2. Termín určený v Objednávke je pre Zhotoviteľa záväzný a jeho nedodržaním sa dostáva do omeškania s výnimkou, ak bolo omeškanie Zhotoviteľa preukázateľne spôsobené zásahom vyššej moci (vis maior). Zmenu termínu dodania Diela je Zhotoviteľ povinný bezodkladne oznámiť elektronickou formou Objednávateľovi spolu s odôvodnením zmeny termínu dodania Diela. K zmene termínu dodania Diela môže dôjsť len vtedy, ak Objednávateľ takúto zmenu potvrdí a odsúhlasí elektronickou formou Zhotoviteľovi.

# **Článok III**

# **Hodnota Dohody a odmena**

1. Jednotková cena za Predmet dohody je stanovená dohodou Zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, a na základe výsledku verejného obstarávania, ako cena maximálna a konečná. V cene sú zahrnuté všetky náklady Zhotoviteľa vzniknuté pri plnení Predmetu dohody, vrátane nákladov na tovar, dopravu, PHM, energie, mzdy na zamestnancov, ochranných prostriedkov, nákladov vyplývajúcich z administratívnych a kontrolných činností, náklady za subdodávky a pod., náklady na výkony profesistov (geodetiké zameranie, rozpočtár a pod.) a ďalších, ktorých si Zhotoviteľ zabezpečuje podľa potreby (projektant elektroinštalácie, projektant zdravotechniky, projektant požiarnej ochrany a pod.) a licenčná odmena.
2. Jednotková cena je uvedená v Prílohe č. 2 tejto Dohody a predstavuje cenu za každú začatú osobohodinu zhotovenia Diela. Cenu za objednané Dielo v súlade s Prílohou č. 2 bude vypočítaná pomocou kalkulačky Českej komory architektov (dostupná na: <https://www.cka.cz/cs/pro-architekty/kalkulacky/pozemni-a-krajinarske-stavby>) s prihliadnutím k špecifikám objednaného Diela vychádzajúc z veľkosti, druhu a zložitosti zadania ako súčin hodinovej sadzby Zhotoviteľa a objemu hodín stanoveného Objednávateľom na vypracovanie objednaného Diela. V prípade, ak sa počas zhotovovania Diela ukáže, že na riadne zhotovenie Diela je potrebný väčší počet osobohodín, ako bolo dohodnuté v Objednávke, a s ohľadom na všetky okolnosti objektívne nebolo možné v čase Objednávky túto zmenu predvídať, môžu strany urobiť doobjednávku, v ktorej navýšia počet osobohodín a s tým súvisiacu odmenu. O navýšenie počtu osobohodín požiada Zhotoviteľ Objednávateľa písomne a svoju žiadosť riadne odôvodni. V prípade, ak Objednávateľ považuje žiadosť Zhotoviteľa za opodstatnenú, prijme ju a zabezpečí doobjednávku v súlade s článkom II ods. 4 tejto Dohody. Daň z pridanej hodnoty ustanovuje zákon č. 222/2004 Z. z. o dani z pridanej hodnoty v znení neskorších predpisov.
3. Jednotková cena je počas trvania Dohody nemenná.
4. Celková hodnota tejto Dohody je stanovená ponukou predloženou Zhotoviteľom vo verejnom obstarávaní a predstavuje sumu:

............................. € bez DPH (slovom ...................................... eur bez DPH)

čo predstavuje sumu:

............................. € s DPH (slovom ...................................... eur s DPH).

# **Článok IV**

# **Platobné podmienky**

1. Objednávateľ bude cenu za Dielo dodané Zhotoviteľom podľa Objednávky uhrádzať bezhotovostnou platbou na základe faktúry vystavenej Zhotoviteľom. Faktúra bude vystavená na základe protokolov o prevzatí Diela podpísanými zodpovednými zástupcami Zmluvných strán. Splatnosť faktúry je 45 dní odo dňa jej preukázateľného doručenia Objednávateľovi. Dňom úhrady je deň odpísania finančných prostriedkov z účtu Objednávateľa.
2. Faktúra musí obsahovať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude protokol o prevzatí Diela podpísaný zodpovednými zástupcami Zmluvných strán, ktorý musí obsahovať:
3. číslo Objednávky s odkazom na číslo Dohody;
4. súpis predloženej dokumentácie;
5. Zhotoviteľom vypracovaný výkaz skutočne vykonaných osobohodín.
6. Zhotoviteľ môže fakturovať len Dielo objednané, dodané a prevzaté, a ktorého včasné a riadne vykonanie bolo zodpovedným zástupcom Objednávateľa potvrdené v protokole o prevzatí Diela podľa článku IV ods.2 tejto Dohody.
7. Zálohové platby a preddavky Objednávateľ neposkytuje a Zhotoviteľ nie je oprávnený si tieto žiadnym spôsobom nárokovať.
8. V prípade, že faktúra vystavená Zhotoviteľom bude obsahovať nesprávne alebo neúplné údaje, je Objednávateľ oprávnený ju vrátiť Zhotoviteľovi v lehote splatnosti s písomným odôvodnením, na doplnenie a odstránenie zistených nedostatkov. Zhotoviteľ je povinný faktúru podľa charakteru nedostatku opraviť, doplniť alebo vystaviť novú faktúru. V takomto prípade nová lehota splatnosti začne plynúť dňom doručenia doplnenej alebo opravenej faktúry Objednávateľovi.
9. Zmluvné strany, pre vylúčenie akýchkoľvek pochybností prehlasujú, že cena za každé konkrétne Dielo predstavuje konečnú odplatu za Dielo a sú v nej obsiahnuté všetky náklady Zhotoviteľa vyplývajúce z tejto Dohody, a to vrátane bankových poplatkov. Zhotoviteľ nie je oprávnený cenu za Službu jednostranne meniť, ani fakturovať voči Objednávateľovi akékoľvek iné finančné čiastky ako tie, ktoré sú dojednané v tejto Dohode.
10. Zhotoviteľ nemá právo jednostranne si započítať voči Objednávateľovi akúkoľvek splatnú peňažnú pohľadávku. Zhotoviteľ taktiež nie je oprávnený, bez písomného súhlasu Objednávateľa, postúpiť na tretiu osobu akékoľvek práva a povinnosti, ktoré mu vyplývajú z tejto Dohody.

# **Článok V**

# **Povinnosti Zhotoviteľa**

1. Zhotoviteľ je povinný pri plnení povinností podľa tejto Dohody postupovať s odbornou starostlivosťou a zaväzuje sa vykonať každé objednané Dielo riadne a včas, v súlade s podmienkami dohodnutými v tejto Dohode, s Objednávkou a v súlade s pokynmi Objednávateľa, pokiaľ budú vydané.
2. Zhotoviteľ vyhlasuje, že si je plne vedomý všetkých povinností, ktoré pre neho vyplývajú z príslušných právnych predpisov platných v Slovenskej republike, príslušných STN a všetky práce na Dielach vykoná v súlade s platnou legislatívou, predpismi a rozhodnutiami týkajúcimi sa týchto prác v čase ich vyhotovenia. Zaväzuje sa tiež dodržiavať protipožiarne predpisy, predpisy týkajúce sa bezpečnosti a ochrany zdravia pri práci, ochrany majetku, ochrany životného prostredia a zaväzuje sa zabezpečiť kontrolu ich dodržiavania zodpovednou osobou.
3. Zhotoviteľ sa zaväzuje začať vykonávať práce súvisiace s Objednávkou Objednávateľa bezodkladne, aby dodržal určené termíny, najneskôr však do 10 (slovom desiatich) kalendárnych dní odo dňa podpisu Objednávky oboma zmluvnými stranami, alebo odo dňa elektronického potvrdenia Objednávky podľa článku II ods. 5 podľa toho, ktorý deň nastane skôr. Zhotoviteľ je zodpovedný za to, že práceneschopnosť, dovolenky a iná absencia personálu neovplyvnia plnenie povinností Zhotoviteľa podľa tejto Dohody a nebudú sa považovať za zásah vyššej moci (vis maior).
4. Zhotoviteľ je povinný zaistiť, aby sa v rámci odbornej študijnej praxe/absolventskej praxe/praxe absolventa vysokej školy podieľal na realizácii Diela podľa čiastkovej Objednávky aspoň jeden študent alebo absolvent študijného odboru, absolvent ktorého bude oprávnený na výkon činnosti projektanta, resp. na výkon činnosti inžiniera pre komplexné architektonické služby a súvisiace technické poradenstvo a príbuzných odborov. Za absolventa študijného odboru sa pre účely tejto Dohody rozumie osoba, ktorá nadobudla vysokoškolské vzdelanie I. alebo II. stupňa najneskôr 1 rok spätne odo dňa zadania čiastkovej objednávky. Splnenie tejto podmienky Zhotoviteľ preukáže dokladom, ktorý preukazuje vzťah medzi študentom/absolventom a Zhotoviteľom, na základe ktorého sa bude na plnení čiastkovej objednávky študent/absolvent podieľať (napr. dohoda o brigádnickej práci študenta, dohoda o vykonaní práce, pracovná zmluva) a zároveň dokladom, ktorý preukazuje, že touto osobou je študent/absolvent (napr. potvrdenie o návšteve školy, vysokoškolský diplom), a to najneskôr pri odovzdaní čiastkového Diela.
5. Objednávateľ si vyhradzuje právo kedykoľvek v priebehu plnenia Diela požiadať Zhotoviteľa o preukázanie skutočnosti podľa predchádzajúceho bodu tejto Dohody a Zhotoviteľ je povinný túto skutočnosť preukázať do 10 pracovných dní odo dňa doručenia žiadosti Objednávateľa.
6. Na krytie rizík súvisiacich s plnením Predmetu dohody sa Zhotoviteľ zaväzuje uzavrieť a udržiavať počas trvania tejto Dohody poistnú zmluvu zodpovednosti za škodu spôsobenú pri plnením Predmetu dohody Zhotoviteľom s limitom poistného plnenia najmenej 50 000,- € (slovom päťdesiattisíc eur). Poistenie nesmie byť uzavreté za nevýhodných podmienok a musí pokrývať zodpovednosť za akúkoľvek škodu spôsobenú činnosťou Zhotoviteľa pri plnení povinností podľa tejto Dohody Objednávateľovi a tiež tretím osobám. Zmluvné strany sa dohodli, že kópia poistnej zmluvy zodpovednosti za škodu Zhotoviteľa v jej účinnom znení tvorí **Prílohu č. 3 – „Poistná zmluva zhotoviteľa“** tejto Dohody. Zhotoviteľ je kedykoľvek počas trvania Dohody na požiadanie Objednávateľa povinný predložiť potvrdenie o poistení vydané poisťovňou Zhotoviteľa.
7. Ak bude Zhotoviteľ zabezpečovať plnenie Predmetu dohody prostredníctvom subdodávateľov, zodpovedá za plnenie Predmetu dohody tak, akoby plnil on sám a zároveň musí spĺňať podmienku účasti podľa § 32 ods.1 písm. e) ZoVO, ak je to relevantné. Zhotoviteľ zodpovedá za odbornú starostlivosť pri výbere subdodávateľa a je povinný zabezpečiť, že subdodávatelia budú viazaní ustanoveniami tejto Dohody ako Zhotoviteľ. Zoznam subdodávateľov tvorí **Prílohu č. 4 - „Zoznam subdodávateľov“ tejto Dohody.**
8. Objednávateľ v súlade s § 41 ods. 3 ZoVO požaduje, aby Zhotoviteľ v čase uzatvorenia tejto Dohody predložil zoznam subdodávateľov.
9. Pri každom novom subdodávateľovi a tiež pri každej zmene subdodávateľa počas trvania tejto Dohody sa Zhotoviteľ zaväzuje postupovať tak, aby vynaložené náklady na zabezpečenie plnenia Predmetu dohody boli primerané jeho kvalite. Zhotoviteľ má povinnosť bezodkladne, najneskôr v lehote do troch pracovných dní, Objednávateľovi oznámiť zmenu subdodávateľa a údaje podľa článku V ods. 6 tejto Dohody a Objednávateľ musí zmenu subdodávateľa odsúhlasiť písomne.
10. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Dohody. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
11. Zhotoviteľ sa zaväzuje pri zhotovovaní Diela venovať veľkú pozornosť ochrane životného prostredia, najmä, nie však výlučne dodržiavať zákon o ochrane prírody a krajiny a zákon 79/2015 Z.z. zákon o odpadoch a o zmene a doplnení niektorých zákonov v znení neskorších predpisov.
12. Zhotoviteľ je povinný zaistiť, aby sa v rámci odbornej študijnej praxe, podieľal na realizácii Diela podľa čiastkovej objednávky aspoň jeden študent inžinierskeho stupňa štúdia (príp. absolvent) v študijnom programe Krajinná a záhradná architektúra, ktorý bude oprávnený na výkon najmä, ale nie výlučne, pomocných prác pri návrhu, tvorby vizualizácií a kresličských prác. Splnenie podmienky Zhotoviteľ doloží najneskôr pri odovzdaní Diela písomným potvrdením príslušnej katedry vysokej školy s uvedením mena študenta, študijného odboru a potvrdením o vykonaní odbornej študijnej praxe. Objednávateľ si vyhradzuje právo kedykoľvek v priebehu realizácie Diela vykonať kontrolu dodržiavania tohto ustanovenia Dohody.

# **Článok VI**

# **Súčinnosť a pokyny Objednávateľa**

1. Objednávateľ sa zaväzuje poskytnúť Zhotoviteľovi pri plnení jeho povinností podľa tejto Dohody objektívne nevyhnutnú súčinnosť, ktorú možno od Objednávateľa spravodlivo požadovať. Ide najmä, nie však výlučne, o poskytnutie potrebných konzultácií, upresnenia podkladov, doplňujúcich údajov, vyjadrení a stanovísk Objednávateľa. Súčinnosť poskytne Objednávateľ Zhotoviteľovi najneskôr do 7 (slovom siedmych) kalendárnych dní od jeho vyžiadania. Po dobu omeškania pri poskytnutí súčinnosti jednej zmluvnej strany nie je v omeškaní s plnením záväzku druhá zmluvná strana.
2. Zmluvné strany sa zaväzujú navzájom sa včas informovať o všetkých skutočnostiach rozhodných pre spoluprácu podľa tejto Dohody.
3. Zmluvné strany sa dohodli, že komunikácia Zmluvných strán týkajúca sa plnenia Predmetu dohody, a to vrátane záväzných pokynov Objednávateľa, prebieha prostredníctvom zodpovedných osôb. Za prvé zodpovedné osoby sú určené:
4. za Objednávateľa:.............................
5. za Zhotoviteľa:..................................
6. Každú zmenu zodpovedných osôb sa Zmluvné strany zaväzujú oznámiť druhej Zmluvnej strane bez zbytočného odkladu, najneskôr však do 2 (slovom dvoch) dní od takejto zmeny.
7. Zhotoviteľ je povinný upozorniť Objednávateľa bez zbytočného odkladu, najneskôr však do 24 hodín, na zjavnú nesprávnosť a nevhodnosť pokynov Objednávateľa, ak Zhotoviteľ môže túto nevhodnosť zistiť pri vynaložení odbornej starostlivosti.
8. V prípade, ak Zhotoviteľ splní povinnosť podľa článku VI ods. 5 tejto Dohody a Objednávateľ napriek upozorneniu na splnení pokynov písomne trvá, Zhotoviteľ nezodpovedá za nesplnenie Predmetu dohody alebo vadné plnenie Predmetu dohody spôsobené nesprávnymi a nevhodnými pokynmi. Objednávateľ je povinný písomne potvrdiť, že na týchto pokynoch trvá.
9. Ak Zhotoviteľ nesplnil povinnosť článku VI ods. 5 tejto Dohody, zodpovedá za vady spôsobené plnením nevhodných pokynov daných mu Objednávateľom.

# **Článok VII**

# **Postup zadávania a zhotovovania Objednávok**

1. Objednávateľ objedná zhotovenie Diela u Zhotoviteľa formou Objednávky v súlade s článkom II ods. 4 tejto Dohody.
2. Do 5 (slovom piatich) kalendárnych dní od elektronického potvrdenia Objednávky sa Zmluvné strany stretnú v sídle Objednávateľa, uvedeného v záhlaví tejto Zmluvy alebo si dohodnú stretnutie cez online platformu a prejednajú zadanie Objednávky, vykonajú elektronickú obhliadku miesta plnenia a vyhodnotia existujúce podklady.
3. Zhotoviteľ začne so zhotovovaním diela najneskôr do 5 (slovom piatich) kalendárnych dní od stretnutia podľa odseku 2 tohto článku Dohody, ak sa s Objednávateľom nedohodne inak.
4. Kontrola rozpracovanosti Diela pri krajinno-architektonickej štúdii sa bude uskutočňovať 1x, (slovom jedenkrát) za 7 (slovom sedem) kalendárnych dní. Kontrolný deň sa bude konať v sídle Objednávateľa alebo v online prostredí, v prípade, ak sa na tom Zmluvné strany dohodnú.
5. Kontrola rozpracovanosti Diela pri jednostupňovom projekte do doby protokolárneho odovzdania a prevzatia kompletnej projektovej dokumentácie sa bude uskutočňovať 1x, (slovom jedenkrát) za 7 (slovom sedem) kalendárnych dní. Kontrolný deň sa bude konať v sídle Objednávateľa alebo v online prostredí, v prípade, ak sa na tom Zmluvné strany dohodnú.
6. Na kontrolnom dni Zhotoviteľ preukáže rozpracovanosť vo formáte \*pdf a/alebo formou prezentácie, ktorú Objednávateľovi doručí elektronicky na kontaktné údaje uvedené v článku VI ods. 3 tejto Dohody najneskôr nasledujúci pracovný deň.
7. Z každého kontrolného dňa bude vyhotovený zápis, v ktorom budú uvedené pripomienky a závery. Zápis bude Zmluvným stranám bezodkladne doručený elektronicky na kontaktné údaje uvedené v článku VI ods. 3 tejto Dohody a ak nebudú elektronicky vznesené pripomienky k zápisu do 24 hodín od doručenia, považuje sa za záväzný.
8. Zhotoviteľ je povinný Dielo upraviť podľa pripomienok Objednávateľa, ktoré mu budú oznámené pri kontrole rozpracovanosti Diela a/alebo budú uvedené v záväznom zápise z kontrolného dňa v súlade s odsekom 7 tohto článku Dohody a/alebo ktoré vzídu z vyjadrení príslušných orgánov verejnej správy (najmä stavebný úrad, pamiatkový úrad a pod.) do najbližšieho kontrolného dňa. Na tento účel je Zhotoviteľ povinný prerokovať Dielo vo vlastnom mene, na vlastnú zodpovednosť a na vlastné náklady so všetkými dotknutými subjektami, organizáciami a správcami technickej infraštruktúry. Do projektovej dokumentácie je Zhotoviteľ povinný zapracovať všetky požiadavky a pripomienky Objednávateľa doručené v záväznom zápise z kontrolného dňa, ktoré nie sú v rozpore so všeobecne platnými právnymi predpismi alebo technickými normami (STN, EN).
9. Zhotoviteľ je oprávnený v rámci vykonávania inžinierskej činnosti predložiť projektovú dokumentáciu príslušnému stavebnému úradu za účelom získania príslušných úradných povolení až po písomnom alebo elektronickom odsúhlasení projektovej dokumentácie zodpovednou osobou Objednávateľa.
10. V prípade, že dotknuté orgány štátnej správy, obce alebo iné dotknuté orgány budú požadovať doplnenie a/alebo prepracovanie objednanej projektovej dokumentácie z dôvodov nesplnenia ich požiadaviek na kvalitu, rozsah a/alebo úplnosť projektovej dokumentácie, je Zhotoviteľ povinný projektovú dokumentáciu prepracovať a/alebo doplniť na vlastné náklady.
11. Zhotoviteľ sa zaväzuje vykonávať pre Objednávateľa v jeho mene inžiniersku činnosť, ktorej výsledkom je zabezpečenie všetkých potrebných úradných povolení nevyhnutných pre realizáciu každej stavby, ktorej projektová dokumentácia je súčasťou Predmetu dohody.
12. Zhotoviteľ voči tretím stranám vystupuje ako splnomocnený zástupca Objednávateľa a koná v jeho mene na základe plnomocenstva udeleného Objednávateľom. Vzor plnomocenstva tvorí **Prílohu č. 5 - „Vzor plnomocenstva“ tejto Dohody.**
13. Zhotoviteľ sa zaväzuje podať žiadosť o príslušné povolenie stavby, ktorej projektová dokumentácia je súčasťou Predmetu dohody príslušnému stavebnému úradu do 5 (slovom piatich) pracovných dní od písomného alebo elektronického schválenia projektovej dokumentácie Objednávateľom. O podaní bude Objednávateľa bezodkladne informovať, zaslaním scanu podanej žiadosti s potvrdením príslušného úradu o doručení na mail uvedený v záhlaví Dohody.
14. Zhotoviteľ je povinný informovať Objednávateľa o priebehu a aktuálnom stave vykonávanej inžinierskej činnosti a zasielať mu všetky relevantné dokumenty v digitalizovanej podobe bezodkladne po tom, ako boli Zhotoviteľovi doručené, a to prostredníctvom elektronickej pošty zaslanej na e-mailovú adresu zodpovednej osoby Objednávateľa. Zhotoviteľ je tiež povinný bezodkladne informovať Objednávateľa o každej požiadavke dotknutých orgánov štátnej správy, obce alebo iných dotknutých orgánov, organizácií alebo osôb, ktorá má alebo môže mať vplyv na projektovú dokumentáciu , príp. vyžaduje súčinnosť Objednávateľa.
15. Vydanie povolení Objednávateľ požaduje v zmysle zákonných lehôt, omeškanie bude akceptované po písomnom upozornení a odôvodnení zo strany Zhotoviteľa (COVID, doplnenie žiadosti zo stany stavebných orgánov, vis maior a pod.).
16. Výkon autorského dohľadu bude realizovaný na stavenisku počas celej realizácie stavby, ktorá je súčasťou Predmetu dohody, podľa potreby a/alebo kedykoľvek na požiadanie Objednávateľa, a to až do riadneho odovzdania stavby Objednávateľovi.
17. Pokiaľ budú práce na zhotovení Diela začaté oneskorene alebo prerušené z dôvodov nezávislých od vôle Zhotoviteľa a budú Zhotoviteľom riadne a včas preukázané, Zhotoviteľ môže na základe písomnej žiadosti Objednávateľovi požiadať o zmenu termínu dodania Diela. Objednávateľ má povinnosť žiadosť preveriť, posúdiť žiadosť podľa závažnosti dôvodov a o svojom rozhodnutí bezodkladne Zhotoviteľa informovať.

# **Článok VIII**

# **Overovanie, odovzdávanie a preberanie Predmetu dohody a zodpovednosť za vady**

1. Zhotoviteľ zodpovedá za to, že Diela budú poskytnuté podľa tejto Dohody a budú vykonané v súlade so všeobecne záväznými právnymi predpismi.
2. Zhotoviteľ je povinný odovzdať zhotovené Dielo Objednávateľovi v termínoch podľa Objednávky, bez vád. Dielo bez vád pre účely tejto Dohody znamená Dielo, ktoré spĺňa kvalitatívne a kvantitatívne vlastnosti uvedené v tejto Dohode, v Objednávke, v záväzných zápisoch z kontrolných dní a zároveň je v súlade so všeobecne záväznými právnymi predpismi platnými na území Slovenskej republiky ako aj technickými normami a predpismi a sú v ňom zapracované pripomienky Objednávateľa a iných dotknutých subjektov.
3. Dňom doručenia diela do sídla Objednávateľa sa začína preberacie konanie. Počas preberacieho konania je Objednávateľ povinný skontrolovať Dielo a je oprávnený oznámiť Zhotoviteľovi skutočnosť, že Dielo má zjavné vady, zjavné vady špecifikovať, žiadať o ich odstránenie a určiť termín, do ktorého majú byť zjavné vady odstránené. Lehota v odseku 5 tohto článku Dohody sa úmerne predĺži.
4. Preberacie konanie je skončené dňom podpísania preberacieho protokolu Objednávateľom a Zhotoviteľom. V preberacom protokole deklaruje Objednávateľ skutočnosť, že Dielo nemá v deň podpísania preberacieho protokolu zjavné vady alebo skutočnosť uvedenú v odseku 2 tohto článku Dohody.
5. Objednávateľ sa zaväzuje podpísať preberací protokol v lehote do 2 (slovom dvoch) mesiacov odo dňa doručenia Diela Objednávateľovi, ak nenastanú skutočnosti uvedené v odseku 3 tohto článku Dohody. Preberací protokol sa vyhotoví pre každú dokumentáciu zvlášť.
6. Ak Objednávateľ počas predĺženého preberacieho konania po vytknutí zjavných vád zistí, že zjavné vady uvedené v oznámení o zjavných vadách boli odstránené a Dielo už nemá iné zjavné vady, Zhotoviteľ vyhotoví preberací protokol a následne tento Zmluvné strany podpíšu.
7. V momente, keď Objednávateľ v rámci preberacieho konania nezistí žiadne zjavné vady, prípadne zjavné vady boli odstránené, Objednávateľ písomne vyzve Zhotoviteľa k dodaniu kompletných počtov vyhotovení Diela v súlade s odsekom 9 tohto článku Dohody, a to ku dňu podpísania preberacieho protokolu Zmluvnými stranami.
8. Na účely tejto Dohody sa za deň podpísania preberacieho protokolu Zmluvnými stranami považuje deň odovzdania Diela Zhotoviteľom Objednávateľovi a súčasne aj za deň prevzatia Diela Objednávateľom od Zhotoviteľa.
9. Ak sa strany nedohodli inak, Zhotoviteľ odovzdá Objednávateľovi riadne zhotovené Dielo:
10. v 3 (slovom tri) paré v tlačenej forme na formáte A3 osobne k rukám zodpovednej osoby Objednávateľa uvedenej v článku VI ods. 3 tejto Dohody, ktorá jeho odovzdanie písomne potvrdí, ak ide o štúdiu alebo ak v odrážke (b) tohto bodu nie je ustanovené inak;
11. v 6 (slovom šesť) paré v tlačenej forme osobne k rukám zodpovednej osoby Objednávateľa uvedenej v článku VI ods. 3 tejto Dohody, ktorá jeho odovzdanie písomne potvrdí, v prípade, ak ide o dokumentáciu pre územné rozhodnutie, dokumentáciu pre stavebné povolenie a dokumentáciu pre realizáciu;
12. digitálny výstup pre každý stupeň projektovej dokumentácie:
* Zaslanie na email uvedený v záhlaví Dohody vo formáte PDF, editovateľný súbor (dwg, word, excel, dxf, jpg.);
* Nahratý na USB kľúč vo formáte PDF, editovateľný súbor (dwg, word, excel, dxf, jpg.) a odovzdaný objednávateľovi.
1. Dielo sa považuje za zhotovené riadne, ak odovzdaná dokumentácia spĺňa náležitosti podľa tejto Dohody, podľa Objednávky a zároveň spĺňa požiadavky Objednávateľa oznámené Zhotoviteľovi, ak zohľadňuje požiadavky z prerokovania so všetkými relevantnými subjektami, a zároveň spĺňa požiadavky podľa:
2. príslušných STN;
3. príslušných právnych predpisov, účinných v čase odovzdania dokumentácie, najmä zák. č. 50/1976 Zb. Zákona o územnom plánovaní a stavebnom poriadku (stavebný zákon) v znení neskorších predpisov a jeho vykonávacích predpisov, najmä vyhlášky MZP SR č. 453/2000 Z. z. v znení neskorších predpisov, ak bude dokumentácia zhotovovaná pre územné rozhodnutie, stavebné povolenie, povolenie terénnych úprav, realizáciu stavby resp. iné konanie, na ktoré sa vzťahujú;
4. štandardov na obsah a rozsah podľa sadzobníku Unika na príslušný kalendárny rok v prípadoch, ak nie je projektový stupeň definovateľný jedným zo spôsobov uvedených vyššie (najmä v prípade realizačného projektu a OAD);
5. štandardov na obsah a rozsah stanovených Českou komorou architektov ([www.cka.cz](http://www.cka.cz)) v prípadoch, ak nie je projektový stupeň definovateľný jedným zo spôsobov uvedených vyššie;
6. dohody strán v prípadoch, ak nie je projektový stupeň definovateľný jedným zo spôsobov uvedených vyššie;
7. všeobecne záväzných právnych predpisov platných v SR a EÚ (najmä zákon o ochrane prírody a krajiny a súvisiacimi predpismi), Všeobecne záväzného nariadenia hlavného mesta SR Bratislavy č. 5/2018 o starostlivosti o verejnú zeleň a ochrane drevín, ktoré sú súčasťou verejnej zelene na území hlavného mesta Slovenskej republiky Bratislavy.
8. Ak Zhotoviteľ neodstráni zjavné vady v termíne podľa článku VIII ods. 3 tejto Dohody, Objednávateľ je oprávnený vady nechať odstrániť treťou osobou na náklady Zhotoviteľa.
9. Zhotoviteľ zodpovedá, že Dielo nemá v čase jeho odovzdania a prevzatia podľa odseku 8 tejto Dohody žiadne vady, ktoré by znižovali jeho hodnotu alebo možnosť jeho využitia.
10. Záručná doba na Dielo je 24 (slovom dvadsaťštyri) mesiacov a začína plynúť pre každé Dielo zvlášť dňom odovzdania Zhotoviteľom a prebratím Objednávateľovi v zmysle odseku 8 tohto článku Dohody. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.

# **Článok IX**

1. **Licencie a právo duševného vlastníctva**
2. Zhotoviteľ vyhlasuje, že je vlastníkom autorských práv k všetkých častiam Predmetu dohody, vytvoreným osobitne pre Objednávateľa na základe tejto Dohody.
3. Zhotoviteľ udeľuje Objednávateľovi nevýhradnú, neodvolateľnú licenciu v zmysle ustanovení zákona č. 185/2015 Z. z. autorský zákon v znení neskorších predpisov (ďalej len ako „**Autorský zákon**“) (ďalej len ako „**Licencia**“) na všetky spôsoby použitia Predmetu dohody podľa § 19 ods. 4 písm. a) až d) a §135 ods. 1 Autorského zákona a to v neobmedzenom rozsahu po dobu trvania autorských  práv v súlade s § 32 Autorského zákona, odo dňa doručenia Predmetu dohody Dodávateľom v súlade s článkom VIII ods. 3 tejto Dohody.
4. Objednávateľ je, ako nadobúdateľ Licencie, oprávnený udeliť tretej osobe (ďalej len ako „**Tretia osoba**“) súhlas na použitie plnenia v celom rozsahu Licencie Objednávateľa a je tiež oprávnený postúpiť Licenciu v celom rozsahu, s čím Zhotoviteľ týmto vyslovuje svoj predchádzajúci súhlas v zmysle § 72 Autorského zákona.
5. Objednávateľ ani Tretia osoba sú oprávnení, nie povinní, Licenciu využiť.
6. Zhotoviteľ súhlasí, aby Objednávateľ použil iba časť Diela, a tiež aby Objednávateľ Dielo ľubovoľne dopracoval a/alebo prepracoval; Objednávateľ je však povinný postupovať tak, aby nedošlo k hanlivému nakladaniu s Dielom, ktoré by znižovalo hodnotu Diela alebo spôsobilo ujmu autorov Diela na cti alebo dobrej povesti.
7. Cena za udelenie Licencie  je bez akýchkoľvek pochybností súčasťou ceny Predmetu dohody uvedenej v článku III ods. 4 tejto Dohody.
8. Objednávateľ je oprávnený Predmet dohody voľne využívať akýmkoľvek zákonom povoleným spôsobom.
9. Objednávateľ zabezpečuje potrebné právne režimy využívania dát, ochranu pred nevhodnými zmluvnými či obstarávacími podmienkami, ako aj licencovanie dát pre tretie strany a publikovanie dát pod otvorenými licenciami vo formátoch otvorených údajov na open data portály.
10. Vyššie uvedené ustanovenia týkajúce sa Licencie sa primerane aplikujú aj na subdodávateľov, prípadne aj na časť Predmetu dohody zhotovenej subdodávateľom.
11. Zhotoviteľ v celom rozsahu zodpovedá, ak Predmet dohody alebo ktorákoľvek jeho časť porušuje autorské práva iných osôb. Rovnako Zhotoviteľ zodpovedá za škodu, ktorá vznikne Objednávateľovi alebo Tretej osobe, ak používaním Predmetu dohody alebo jeho časti dôjde k porušeniu autorských práv tretích osôb.
12. Objednávateľ je povinný oznámiť Zhotoviteľovi uplatnenie nárokov z práva duševného vlastníctva v súvislosti s Dohodou treťou osobou bezodkladne. Zhotoviteľ je povinný do 5 kalendárnych dní poskytnúť Objednávateľovi alebo Tretej osobe všetku súčinnosť pri ochrane ich práv.
13. V prípade, ak bude Objednávateľovi alebo Tretej osobe na základe právoplatného rozhodnutia súdu zabránené používať Predmet dohody z dôvodu porušenia autorských práv, zaväzuje sa Zhotoviteľ obstarať pre Objednávateľa alebo Tretiu osobu oprávnenie Predmet dohody znova používať, prípadne sa Zhotoviteľ zaväzuje vykonať úpravu Predmetu dohody tak, aby bol spôsobilý na používanie Objednávateľom alebo Treťou osobou a neporušoval autorské práva tretích osôb.
14. Udelenie práv alebo Licencií k Predmetu dohody alebo ktorejkoľvek jeho časti nie je možné zo strany Zhotoviteľa jednostranne odvolať alebo zrušiť a to ani po ukončení trvania tejto Dohody.

# **Článok X**

# **Sankcie**

1. Zmluvné strany sa dohodli na nasledujúcich sankciách:
2. zmluvná pokuta vo výške 0,05% z ceny Objednávky, za každý aj začatý deň omeškania Zhotoviteľa, ak Zhotoviteľ nesplní svoju povinnosť dodať Dielo riadne a včas podľa Objednávky;
3. zmluvná pokuta vo výške 0,05% z ceny Objednávky, za každý aj začatý deň omeškania Zhotoviteľa, ak Zhotoviteľ neodstráni zjavné vady Diela riadne a včas podľa článku VIII ods. 3 tejto Dohody;
4. zmluvná pokuta vo výške 0,05% z dlžnej sumy za každý deň omeškania v prípade, ak sa Objednávateľ dostane do omeškania so zaplatením sumy fakturovanej Objednávateľom;
5. zmluvná pokuta vo výške 1000,- EUR (slovom tisíc euro) za každé podstatné porušenie povinností podľa článku XI ods. 3 tejto Dohody;
6. zmluvná pokuta vo výške 5% z hodnoty čiastkovej Objednávky za každé porušenie povinnosti podľa článku V ods. 4 a 5 tejto Dohody;
7. zmluvnú pokutu vo výške 130% sankcie uloženej kontrolným orgánom Objednávateľovi v súvislosti s porušením právnych predpisov, technických noriem a pod.;
8. zmluvná pokuta vo výške 130 % výšky daňovej povinnosti, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty;
9. zmluvná pokuta vo výške 5 % z hodnoty čiastkovej objednávky v prípade porušenia povinnosti v súlade s článkom V bod 10 tejto zmluvy.
10. Zmluvnú pokutu podľa článku X ods. 1 písm. g) tejto Dohody je Objednávateľ oprávnený započítať s existujúcim alebo budúcim záväzkom voči Zhotoviteľovi, a to aj z iného existujúceho alebo budúceho zmluvného vzťahu.
11. Každá zmluvná pokuta je splatná v lehote 30 dní od preukázateľného doručenia faktúry, na základe ktorej má byť zmluvná pokuta uhradená tej zmluvnej strane, ktorá sa porušenia povinnosti dopustila. Ustanovenia článku IV ods. 5, ods. 6 a ods. 7 tejto Dohody sa použijú primerane.
12. Uhradením zmluvnej pokuty nie je nárok na náhradu škody dotknutý.

# **Článok XI**

# **Trvanie Dohody a jej ukončenie**

1. Dohoda sa uzatvára na dobú určitú, a to na 36 (slovom tridsaťšesť) mesiacov odo dňa jej účinnosti, najviac však do vyčerpania finančného limitu určeného v článku III ods. 4 tejto Dohody, ktorý predstavuje jej hodnotu.
2. Zmluvné strany sa dohodli, že Dohoda pred uplynutím doby podľa článku XI ods. 1 tejto Dohody alebo pred vyčerpaním finančného limitu určeného v článku III ods. 4 tejto Dohody zaniká:
3. písomnou dohodou Zmluvných strán;
4. dňom právoplatnosti rozhodnutia príslušného súdu, ktorým príslušný súd vyhlási konkurz na majetok Zhotoviteľa;
5. dňom právoplatnosti rozhodnutia príslušného súdu, ktorým súd zamietne návrh na vyhlásenie konkurzu na majetok Zhotoviteľa pre nedostatok majetku;
6. dňom právoplatnosti rozhodnutia príslušného súdu, ktorým príslušný súd povolí reštrukturalizáciu Zhotoviteľa;
7. zánikom Zhotoviteľa bez právneho nástupcu;
8. písomnou výpoveďou ktorejkoľvek zo Zmluvných strán aj bez uvedenia dôvodu; výpovedná lehota je 3, slovom tri, mesiace a začína plynúť prvým dňom nasledujúceho mesiaca po doručení výpovede druhej zmluvnej strane;
9. písomným odstúpením v prípade:
10. podstatného porušenia povinností podľa článku XI ods. 3 tejto Dohody;
11. podstatného porušenia povinností podľa článku XI ods. 5 tejto Dohody;
12. ak sa Zhotoviteľ dostane do omeškania s riadnym plnením Objednávky na akúkoľvek časť Diela o viac ako 30 (slovom tridsať) kalendárnych dní;
13. ak sa Zhotoviteľ dostane do omeškania s odstránením zjavných vád Diela o viac ako 14 (slovom štrnásť) kalendárnych dní;
14. neodstránenia iných zistených nedostatkov podľa článku XI ods. 4 tejto Dohody;
15. výmazu Zhotoviteľa z registra partnerov verejného sektora alebo uložením zákazu účasti Zhotoviteľa, prípadne subdodávateľa vo verejnom obstarávaní podľa § 182 ods. 3 ZoVO.
16. Podstatným porušením povinností Zhotoviteľa podľa tejto Dohody je opakované nedodržanie povinnosti Zhotoviteľa odstrániť zjavnú vadu v lehote určenej Objednávateľom podľa článku VIII ods. 3 tejto Dohody; pod opakovaným nedodržaním povinnosti sa rozumie, ak Zhotoviteľ v období posledných troch mesiacov minimálne dvakrát neodstránil vadu v lehote a Objednávateľ uplatnil postup podľa článku VIII ods. 11 tejto Dohody.
17. V prípade porušenia iných povinností dohodnutých v tejto Dohode zo strany Zhotoviteľa je Objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov Objednávateľ môže urobiť elektronickou formou na e-mailovú adresu Zhotoviteľa uvedenú v záhlaví tejto Dohody a zároveň ju odošle aj prostredníctvom pošty.
18. Podstatným porušením povinností Objednávateľa je neuhradenie viac ako šiestich faktúr vystavených následne za sebou.
19. V prípade odstúpenia od Dohody, Dohoda zaniká dňom, v ktorom bolo odstúpenie doručené druhej zmluvnej strane.
20. Odstúpenie od Dohody sa netýka nároku na náhradu škody, nároku na úroky z omeškania a ani nároku na zaplatenie zmluvnej pokuty.

# **Článok XII**

# **Doručovanie písomnosti**

1. Pokiaľ nie je v tejto Dohode uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Dohody. Za doručenú sa považuje každá listová zásielka, ktorá:
3. bola adresátom prevzatá dňom jej prevzatia;
4. prevzatie bolo adresátom odmietnuté, dňom, kedy bolo prevzatie odmietnuté;
5. bola uložená na pobočke poštového podniku, uplynutím tretieho dňa od uloženia, aj keď sa adresát s jej obsahom neoboznámil.
6. Elektronická správa sa považuje za doručenú deň nasledujúci po jej odoslaní na emailovú adresu podľa článku VI ods. 3 tejto Dohody a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
7. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Dohody aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“ v príslušnom gramatickom tvare). Doručovanie písomností zaslaných prostredníctvom elektronickej schránky v zmysle Zákona o e-Governmente sa riadi príslušnými ustanoveniami tohto zákona.
8. Zmluvné strany sú povinné minimálne raz denne kontrolovať kontaktné emailové adresy.
9. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

# **Článok XIII**

# **Dôverné informácie a etická klauzula**

1. Zmluvné strany sa zaväzujú zabezpečiť zachovanie mlčanlivosti svojich zamestnancov o všetkých informáciách, zistených na základe tejto Dohody, skutočnostiach týkajúcich sa činnosti druhej Zmluvnej strany a jej klientov, organizácie, prevádzky, ekonomiky, obchodu, výroby, know-how a informáciách, o ktorých sa Zmluvná strana dozvie v súvislosti so spracovaním dát Objednávateľa. Informácie takto získané sa zaväzujú nezneužiť, ako aj neumožniť prístup k týmto informáciám, a to aj po skončení účinnosti tejto Dohody. Zmluvné strany v tejto súvislosti preukázateľným spôsobom upozornia svojich zamestnancov na trestnoprávne, občianskoprávne, pracovnoprávne a iné dôsledky, vyplývajúce z porušenia tohto bodu Dohody.
2. Za dôverné informácie chránené podľa tohto článku sa nepovažuje informácia a/alebo dokument, ktorý je v dobe svojho zverejnenia verejne známy, alebo ktorý je verejne dostupný alebo sa stal verejne dostupným bez zavinenia Zmluvnej strany, alebo ktorý bol zverejnený v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, záväzným nariadením alebo rozsudkom, na požiadanie súdu alebo iného, v zmysle zákona, na to oprávneného úradu.
3. Zhotoviteľ berie na vedomie, že je povinný dodržiavať všetky právne predpisy vzťahujúce sa k ochrane dát, ochrane osobných údajov, obchodnému tajomstvu, ako aj iné právne predpisy, ktorými je viazaný Objednávateľ.
4. V prípade, ak by Zhotoviteľ umožnil tretej osobe zásah do práv Objednávateľa sprístupnením dôverných informácií Objednávateľa v zmysle tohto článku Dohody, je Objednávateľ oprávnený požadovať od Zhotoviteľa zaplatenie zmluvnej pokuty vo výške 3 000,- EUR (slovom tritisíc euro) a to za každé jednotlivé porušenie. Uplatnením zmluvnej pokuty nie je dotknutý prípadný nárok na náhradu škody.
5. Ustanovenia predchádzajúcich bodov tohto článku platia aj po uplynutí doby platnosti Dohody, a to až do doby, kedy sa tieto informácie stanú verejne známymi.
6. Zhotoviteľ vyhlasuje, že vykonáva svoju činnosť v súlade so všeobecne záväznými právnymi predpismi, platnými normami a všeobecne uznávanými zásadami poctivého obchodného styku, pri zachovaní morálnych štandardov a dodržiavaní zásad obchodnej etiky. Zhotoviteľ sa zaväzuje, že sa zdrží akéhokoľvek konania, ktoré by mohlo byť zo strany tretích osôb považované za nemorálne, za konanie v rozpore s dobrými mravmi a v rozpore s obchodnou etikou.

# **Článok XIV**

# **Záverečné ustanovenia**

1. Táto Dohoda nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa v súlade § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v spojení s § 47a Občianskeho zákonníka.
2. Meniť alebo dopĺňať ustanovenia tejto Dohody je možné len písomnými číslovanými dodatkami so súhlasom Zmluvných strán a v súlade s § 18 ZoVO.
3. Právne vzťahy medzi Zmluvnými stranami sa riadia podmienkami a dojednaniami upravenými v tejto Dohode a v podmienkach vyhláseného verejného obstarávania, ako aj príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
4. Ustanovenia tejto Dohody, ktoré sú, alebo sa v budúcnosti stanú neplatnými z dôvodu rozporu s platným právnym poriadkom, nezakladajú neplatnosť celej Dohody; jej ďalšie ustanovenia ostávajú v platnosti. Dotknuté neplatné ustanovenia sa Zmluvné strany zaväzujú upraviť tak, aby nová úprava bola čo najbližšie úprave pôvodnej a umožnil sa tak dosiahnuť účel tejto Dohody.
5. Dohoda je vyhotovená v 7 (slovom siedmych) originálnych vyhotoveniach, z ktorých každý má právnu silu originálu a z ktorých 5 (slovom päť) pre Objednávateľa a 2 (slovom dve) pre Zhotoviteľa.
6. Zmluvné strany vyhlasujú, že si Dohodu riadne prečítali, jej obsahu porozumeli, uzatvárajú ju slobodne a vážne, nie v tiesni ani nie za inak nevýhodných podmienok a na znak súhlasu s jej obsahom ju vlastnoručne podpisujú.
7. Neoddeliteľnou súčasťou tejto Dohody sú nasledujúce prílohy :

Príloha č. 1 - Opis predmetu zákazky

Príloha č. 2 - Cenová ponuka

Príloha č. 3 - Poistná zmluva zhotoviteľa

Príloha č. 4 - Zoznam subdodávateľov (zahŕňa aj osoby určené na plnenie tejto Dohody v súlade s § 34 ods. 1 písm. g) a ods. 3 ZoVO)

Prílohu č. 5 - Vzor plnomocenstva

|  |  |
| --- | --- |
| V Bratislave dňa: Za objednávateľa: | V Bratislave dňa: Za zhotoviteľa:  |
| ........................................................................ | ....................................................................... |
|  |  |

**Príloha č. 1**

**Opis predmetu zákazky**

**Príloha č.2**

**Cenová ponuka**

**Príloha č. 3**

**Poistná zmluva zhotoviteľa**

**Príloha č. 4**

**Zoznam subdodávateľov**

(zahŕňa aj osoby určené na plnenie Dohody v súlade s § 34 ods. 1 písm. g) a ods. 3 ZoVO)

**Prílohu č. 5**

**Vzor plnomocenstva**